Ovaj vikend idealno je vrijeme za uživanje u prirodi, no iz Klinike za infektivne bolesti Fran Mihaljević doznali smo da su zaprimili desetke pacijenata sa sumnjom na mišju groznicu.

"Svakako preporučamo izbjegavati Sljeme neko vrijeme zbog opasnosti od zaraze hemoragijskom groznicom s bubrežnim sindromom, poznatijom kao "mišja groznica". Pacijenti koji su boravili u prirodi došli su na Hitan prijem s visokom temperaturom i odmah su upućeni na vađenje krvi sa sumnjom na mišju groznicu, rekli su nam u telefonskom razgovoru s Hitnog prijema Klinike.

Bolest počinje febrilnom fazom, koja obično traje do tjedan dana, a karakterizira je iznimno visoka temperatura sa zimicama i tresavicama, praćena prolaznim smetnjama vida i crvenjenjem kože. Hipotenzivna faza u prosjeku traje jedan do dva dana, prilikom čega se vidi znatan pad krvnog tlaka i znakovi zatajivanja bubrega. Početkom drugog tjedna bolesti nastupa oligurijska faza obilježena krvarenjem i jakim bolima u čitavom tijelu, kao i normalizacijom tjelesne temperature.

Prema dostupnim podacima, većina bolesnika se zarazila na Medvednici ili širem okruženju Medvednice. Moguće je da se nekoliko slučajeva zarazilo u okolici Siska i Ivanić Grada.

>>Simptomi koji pokazuju da bolujete od depresije